Zaha Hadid

Zaha Hadid (en ), nada en Bagdad, Iraq, o 31 de outubro do 1950 e finada en Miami (Florida) o 31 de marzo de 2016,"Architect Dame Zaha Hadid dies at 65" foi unha arquitecta británica de orixe árabe identificada coa corrente desconstrutivista da arquitectura.

 Traxectoria 
Estudou matemáticas na Universidade Americana de Beirut. Logo de se formar, pasou a estudar na Architectural Association de Londres. Despois de se licenciar como arquitecta tornouse membro do Office for Metropolitan Architecture, traballando co seu antigo profesor, o arquitecto Rem Koolhaas. En 1979, pasou a estabelecer un despacho profesional propio en Londres. De alí en diante, a súa obra pasa a posuír certo renome. Na década de 80, tamén deu clases na Architectural Association.

Proxectos
Gran parte da obra de Zaha Hadid é conceptual. Entre os seus proxectos executados inclúense:

Parque de Bombeiros de Vitra (1993), Weil am Rhein, Alemaña 
Centro Rosenthal de Arte Contemporánea (1998), Cincinnati, Ohio, EUA 
Terminal Hoenheim-North & estacionamento (2001), Estrasburgo, Francia 
Bergisel Ski Jump (2002), Innsbruck, Austria
Phaeno, museo científico. Co lema Da staunst du (“Asombrate”) (2005), Wolfsburg, Alemaña 

Zaha Hadid tamén realizou traballos de interiores de alto nivel, incluíndo a Zona da mente no Domo do Milenio en Londres. Vencedora de diversas competicións internacionais, algúns dos seus proxectos premiados nunca foron construídos: notabelmente The Peak Club en Hong Kong (1983) e a Ópera da Baía de Cardiff en Gales, 1994.

En 2004, Hadid converteuse na primeira arquitecta en recibir o Premio Pritzker de Arquitectura polo conxunto da súa obra.Anteriormente tamén fora condecorada coa Orde do Imperio Británico polos servizos realizados á arquitectura.

 Galería 

 Primeiras obras (1991–2005) 

 Proxectos maiores (2006–2010) 

 Proxectos maiores  (2011–2012) 

 Derradeiros proxectos maiores completados (2013–2016) 

 Notas 

 Véxase tamén 

 Bibliografía 

 Cuentos de buenas noches para nuestras niñas rebeldes. Editorial Destino, 2021. ISBN: 9788408241676

 Ligazóns externas 
 Páxina oficial
Zaha Hadid no blog Un día una arquitecta.

Categoría:Arquitectos do Reino Unido
Categoría:Premio Pritzker
Categoría:Nados en Bagdad
Categoría:Nados en 1950
Categoría:Finados en 2016
Categoría:Alumnos da Universidade Americana de Beirut
Categoría:Arquitectos de Iraq